Det gode:
Vores ophold i den lille hyggelige lejlighed kunne ikke have været bedre placeret. Vi rejste som et ungt par i 20’erne, hvor beliggenheden i hjertet af Trastavere var perfekt. Omkring lejligheden er der en bred vifte af restauranter, barer og caféer, hvoraf størsteparten virkede til at være meget autentiske og af høj kvalitet. På trods af at det er i denne bydel at det mest aktive natteliv finder sted, var der meget stille omkring lejligheden, hvilket var et plus når søvnbehovet trumfede festbehovet. Derudover ligger lejligheden i gåafstand til Roms centrum, hvor alle de største seværdigheder findes, hvilket gjorde det nemt at opleve byen.
Det mindre gode:
Sengen var ikke noget at råbe hurra for. For det første er det ikke en dobbelt seng, men to enkeltmandssenge der var sat sammen, hvilket medfører at lige så snart lagenet, der holder sengene sammen, bliver rykket en smule op, så falder sengene fra hinanden. Udover det var madrasserne ret hårde, som måske havde været rart at vide i forvejen.
Internettet var meget ustabilt imens vi var der, som skyldtes af, at strømstikket til routeren var ret ødelagt, hvilket resulterede i, at vi kun havde internet én dag på rejsen.
Køkkenudstyret virkede ikke til at være helt rent, da der sås pletter både i kopper og på nogle af køkkenredskaberne.
Der var ikke aircondition i soveværelset, men en luftkøler, som suger luft inde fra soveværelset og sender den ud igennem et hul i vinduet til soveværelset. Den larmer utrolig meget, så uden et par gode ørepropper kan den ikke være tændt om natten. Slangen til vinduet havde det også med at falde ud en gang imellem, hvilket ikke var så rart.
Sammenfatning:
Alt i alt var vi glade for vores besøg i Vicolo del Bologna, og synes at til prisen var de skavanker, der nu var, overkommelige.